Se ieftinește cazarea pe litoralul românesc. Cât va costa o noapte la hotel.
Cazarea pe litoralul românesc se va ieftini cu până la 70% de la 1 septembrie. O noapte de cazare la hotel va costa de la 36 de lei. Cel mai ieftin pachet fără mic dejun poate fi achiziționat la un hotel de 2 stele din stațiunea Saturn.
Cazarea pe litoralul românesc se va ieftini cu până la 70% de la 1 septembrie când va începe programul "Litoralul pentru toți". O noapte de cazare la hotel va costa de la 36 de lei, anunță hotelierii.Federația Patronatelor din Turismul Românesc (FPTR) lansează ediția de toamnă a programului "Litoralul pentru toți", prin care românii se pot caza în hotelurile clasificate din stațiunile de la Marea Neagră cu prețuri începând de la 36 de lei pe noapte.Pachetele turistice sunt cu până la 70% mai ieftine în comparație cu tarifele din vârful de sezon, anunță hotelierii.Programul ajuns la ediția cu numărul 39 se va desfășura în perioada 1 – 30 septembrie.Până în prezent s-au înscris în program 42 de hoteluri din toate stațiunile de pe litoral, care pun la dispoziția turiștilor un număr de aproximativ 3.400 de locuri pe noapte. Aceste locuri vor fi vândute atât prin agenţiile de turism, cât și direct de hoteluri.Reprezentanții hotelierilor estimează că luna septembrie va fi una aglomerată pe litoralul românesc, cu un grad mediu de ocupare mai mare decât anul trecut, dar sub nivelul anului 2019.Prin programul "Litoralul pentru Toți", tariful pentru o noapte de cazare începe de la 36 de lei. Cel mai ieftin pachet fără mic dejun poate fi achiziționat la un hotel de 2 stele din stațiunea Saturn și costă pentru 2 persoane 72 lei/noapte dacă se achiziționează un sejur de minimum 5 nopți.